अंबाला(मीनू): पूंडरी से इनेलो के पूर्व विधायक तेजबीर सिंह कांग्रेस के राष्ट्रीय प्रवक्ता रणदीप सिंह सुर्जेवाला की बजाय कांग्रेस के प्रदेशाध्यक्ष अशोक तंवर के सान्निध्य में कांग्रेस का दामन थामेंगे जबकि शुक्रवार को यह कयास लगाए जा रहे थे कि तेजबीर सिंह सुर्जेवाला के सान्निध्य में कांग्रेस का दामन थामेंगे मगर अब उनके द्वारा तंवर के सान्निध्य में कांग्रेस का दामन थामने से यह स्पष्ट हो गया कि अशोक तंवर ने अब सुर्जेवाला के गढ़ माने जाने वाले कैथल हलके में सेंधमारी करनी शुरू कर दी है।